**Un soi de Apocalipsă**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ploua-n ţărâna sa,

Pământul,

Iar cerurile-l înghiţeau

Bucată cu bucată,

Spulberându-i nemernicia...

Ploua amar, iar umbra

Picăturilor grele

Se-ndesa în

Desuetele anotimpuri,

Care brusc se succedau

Precum clipele,

Eternitatea dispăruse

Iar noaptea şi ziua

Erau una,

Sfidându-și timpul

În muzica lor atemporală...

Ploua în sine-ntreaga

Lume, dându-şi peste

Cap rânduiala

Făţarnică şi efemeră...

Şi dispăruse orice formă de

Ştiință sau neştiinţă,

Orice trecut, viitor

Sau eră paralelă...

Şi totuși iubirea le

Îmbrăţişase pe toate ca pe

Cel mai mare dar al său,

Ca pe o formă imperfectă

A perfecţiunii sale

Deşi

Totul pierea

De-atâta rău...